བསང་མཆོད་བཀྲ་ཤིས་ཆར་འབེབས་བཞུགས་སོ།།ཀྱེ་བཀྲ་ཤིས་དགེ་མཚན་རྒྱ་མཚོ་འདུ་བའི་གནས།།བདེ་ཆེན
བཀྲ་ཤིས་ཆོས་ཀྱི་གླིང་མཆོག་གི།ཤར་ཕྱོགས་མ་རྒད་ལྷུན་པོའི་ངོས་དག་ལ།།སྔོ་ལྗང་གཡུ་ཡི་ནགས་ཚལ་འཁྲིགས་པའི་དབུས།།རིན་ཆེན་བཻ་ཌཱུརྱ་འདྲའི་བྲག་གི་སྤོང་།།གནས

བཅས་དཀར་ཕྱོགས་སྐྱོང་བའི་ཡུལ་ལྷ་ཆེ།།དཔའ་བོ་གཡུ་སྔོན་ཞེས་བྱད་མཚན་གསོལ་བ།།འཁོར་བཅས་སྤྱན་འདྲེན་གནས་འདིར་གཤེགས་སུ་གསོལ།།གཞན་ཡང་ཡུལ་འདིའི་ཕུ་མདོ
ཉིན་སྲིག་དང་།།རི་བྲག་སྤང་ལྗོངས་ཆུ་མིག་ལ་གནས་པའི།།ལྷ་ཀླུ་གཞི་བདག་གཉན་པོ་འཁོར་བཅས་རྣམས།།འདིར་བྱོན་དགྱེས་པའི་གདན་ལ་བཞུགས་སུ་གསོལ།།ལྷ་སྔགས་ཏིང་འཛིན
ཕྱག་རྒྱས་བྱིན་རླབས་པའི།།ཉེར་སྤྱོད་འདོད་ཡོན་རྒྱལ་སྲིད་རིན་ཆེན་བདུན།།བཀྲ་ཤིས་རྟགས་རྫས་དར་གོས་རིན་ཆེན་གྱེན།།རྟ་ལུག་གཡག་རྒོད་ལ་སོགས་སྲོག་ཆགས་དང་།།སྲ་བའི་གོ་ཁྲབ
རྡོ་ངང་མཚོན་ཆའི་རིགས།།དཀ་་དམར་གཏོར་མཛ་ཆང་གསེར་སྐྱེམས་སོགས།།མཐུན་རྫས་སྤྱན་གཟིགས་མ་ཚང་མེད་པ་འདི།།གཞི་པདག་འཁོར་བཅས་དགྱེས་པ་བསྐྱེད་ཕྱིར་འབུལ།།།
ཁྱད་པ་གསེར་ཞུན་འབྱི་ལ་འདྲའི་མེ་ནང་དུ།།མཁན་ཤུག་བལ་བུ་སྨན་སྤོས་ཕྱེ་མར་སོགས།།བསྲེགས་པའི་དུད་སྦྱིན་ནམ་མཁའ་གང་བ་འདིས།།མི་གཙང་ཉེས་ཚོགས་མ་ལུས་སངས་གྱུར་ཅིག
བདག་ཅག་མི་ཤེས་འཁྲུལ་བའི་དབང་གྱུར་ཏེ།།ས་རྐོས་རྡོ་ལོག་ཆུ་དཀྲུགས་ཤིང་བཅད་སོགས།།ཐུགས་དང་འགལ་བའི་ཕོག་ཐུག་གང་བགྱིས་པ།།རྐོ་ལོང་མ་སྡོམ་བཟོད་པར་མཛད་དུ་གསོལ།།དེ

ལྷར་ཡུལ་བདག་ཆེན་པོ་འཁོར་བཅས་ཀྱིས།།བསད་མཆོད་མཐུན་པའི་དམ་རྫས་ལེགས་བཞེས་ནས།།བསྟན་དང་བསྟན་འཛིན་སྐྱོངཞིང་དགེ་འདུན་གྱི།།ཆོས་སྲིད
ལེགས་ཚོགས་འཕེལ་བའི་སྡོང་གྲོགས་མཛོད།།ཡང་རྒོས་གང་གིས་སྲུང་སྐྱོབ་བྱེད་པ་ཡི།།ཡུལ་འདིར་སད་སེར་བཙ་འཐན་མུགྲེ་དང་།།མི་ཕྱུགས་ནད་རིམས་དགྲ་ཛག་ཆོམ་རྐུན་སོགས།།
མི་མཐུན་ཉེད་འཆེ་མ་ལུས་པཟློག་པར་མཛོད།།ཚེ་བསོད་སྟོབས་འབྱོར་མངའོ་བྲང་རིགས་རྒྱུད་འཕེལ།།ཆར་ཆུ་དུས་འབབ་རྩི་བཅུད་ལོ་ཏོག་རྒྱས།།སྣོད་བཅུད་ཀུན་ལ་བཀྲ་ཤི་ས་ག་ཡང
ཆགས་ཤིང་།།བདེ་སྐྱིད་དཔལ་ལ་སྤྱོད་པའི་བཀྲ་ཤིས་ཤོག།།ཅེས་དཔའ་བོ་གཡུ་སྔོན་དགྲགས་པའི་དི་བདག་ལ་བསང་མཆོད་འབུལ་ཚུལ་བཀྲ་ཤིས་ཆད་འབེབས་ཞེས་བྱ་བ་འདི་ནི།དགེ་སློང་སྦྱིན་པརྒྱ
མཚོས་ལྷ་དང་བཅས་བསྐུལ་ངོར་བཙུན་གཟུགས་འཆང་བ་བློ་བཟང་ལུང་རིགས་རྒྱ་མཚོས་བྲིས་པའོ།།།ཡུལ་ལུ་བྲག་སྐྱའི་བསང་མཆོད་དངོས་གྲུབ་ཆར་འབེབས་ཞེས་བྱ་བ་བཞུགས
སོ།འདིར་ཡུལ་ལྷ་བྲག་སྐྱ་ལ་བསང་མཆོད་འབུལ་བར་འདོད་པས།བསང་རྫས་ཚོགས་པར་བྱས་ལ།རང་ཉིད་ཡི་དམ་གང་རུང་གི་བརྒྱལ་དང་ལྡན་པའི་སྒོ་ནས་སྤྱི་ལྷར་བྱིན་གྱིས་བརླབ།ལ།ཀྱེ་སྲིད

གསུམ་ཟིལ་གནོན་པདྨ་ཀར་དབང་གི།།བཀའ་ཉན་དྲེགས་ལྡན་བྲག་སྐྱ་རྡོ་རྗེ་ཞེས།།སྤང་ལྗོངས་ནགས་ཚལ་དུ་མས་བསྐོར་བའི་དབུས།།རིན་ཆེན་ཤེལ་ད་ཀར་བརྩེགས་འདྲའི་ཕོ་བྲང་དུ།།
དཔའ་གཏུམ་བརྗིད་པའི་ཆས་ལྡན་ཡུལ་ལྷ་ཆེ།།སྐུ་མདོག་རབ་དམར་ཞལ་གཅིག་ཕྱག་གཉིས་པ།།གཡས་པ་ཆུ་གྲི་གཡོན་པས་ནོར་བུ་འཛིན།།དར་སྨུག་བེར་གསོལ་དབུ་ལ་པདཞུ
འཆང་།།སྐྲ་སྲབ་རྒྱན་མཛེས་རྟ་མཆོག་རླུང་ནག་བཅིབས།།སྨན་བཙུན་བཞི་དང་འཁོར་ཚོགས་རྒྱ་མཚོ་བཅས།།ཐོགས་མེད་གནས་འདིར་གཤེགས་ལ་བརྟན་པར་བཞུགས།།ལྷ་ཁྱོད
མཉེས་པའི་མཆོད་ཚོགས་འབུལ་བ་ནི།།ཆུ་གཉིས་ཉེད་སྤྱོད་རོལ་མོ་འདོད་ཡོན་ལྔ།།བཀྲ་ཤཱིས་རྟགས་ཛས་རྒྱལ་སྲིད་སྣ་བདུན་དང་།།ཉི་ཟླ་རི་རབ་གླིང་བཞི་གླིང་ཕྲན་བརྒྱད།།ཅང
ཤེས་རྟ་དང་དྲེའུ་ནོར་ལུག་ར།།སེང་སྟག་གཅན་གཟན་ཤ་རྒྱང་རི་དྭགས་དང་།།མཁའ་ལྡིང་བྱ་རྒོད་འདཔ་ཆགས་རིགས་རྣམས་དང་།།གོ་བྲབ་མཚོན་ཆ་ལ་སོགས་རྟེན་དུ་འབུལ།།
ཁྱད་པར་དམ་ཛེས་གཏོད་མ་རི་ལྟར་སྤུངས།།ཟག་མེད་བདེ་བ་བསྐྱེད་པའི་བྱེད་ལས་ཅན།།ཛ་ཆང་བཏུང་བ་མཚོ་བཞིན་འཁྱིལ་བ་ཀུན།།མཐུ་ལྡན་བྲག་སྐྱ་འཁོར་དང་བཅས་ལ་འབུལ།།

རབ་འབད་མེ་དཔུང་མཆེད་པའི་ཀློང་དཀྱིལ་དུ།།བལ་བུ་མཁན་ཤུག་འོམ་བུ་ཕྱེ་མར་སོགས།།དྲི་བཟང་སྣ་ཚོགས་སྦྱར་བའི་དུད་སྤྲིན་འདིས།།དཀར་ཕྱོགས་སྐྱོང་བའི
བྲག་སྐུ་འཁོར་བཅས་བསང།།བཞེས་ནས་ཐུབ་བསྟན་ཕྱོགས་བཅུར་རབ་རྒྱས་ཤིང་།།འཇིག་རྟེན་ཁམས་ཀུན་བདེ་སྐྱིད་དཔལ་ལ་སྤྱོད།།ཁྱད་པར་རྣལ་འབྱོར་བདག་ཅག་འཁོར
བཅས་ཀྱི།།མི་མཐུན་ཀུན་ཞི་ཚེ་བསོད་དཔལ་འབྱོར་རྒྱས།།ཁམས་གསུམ་སྐྱེ་འགྲོ་མ་ལུས་དབང་བསྡུས་ཤིང་།།གནོད་པའི་བགེགས་རྣམས་ཚང་གཅོད་རྡུལ་དུ་རློག།མདོར་ན
བདག་སོགས་གཞི་བྱེས་གང་གནས་ཀྱང་།།སྟོབས་ལྡན་ལྷ་ཁྱོད་ལེགས་པར་དྲན་ཙམ་ནས།།མི་མཐུན་འགལ་རྐྱེན་ཀུན་སོལ་ལེགས་ཚོགས་རྣམས།།འབད་མེད་ལྷུན་འགྲུབ་བསམ
དོན་ཀུན་འགྲུབ་ཅིང་།།བདེ་སྐྱིད་དཔལ་ལ་སྤྱོད་པའི་བཀྲ་ཤིས་སྩོལ།།ཞེས་པ་འདི་ནི་ཡུལ་ལྷ་བྲག་སྤྱ་ལ་བསང་མཆོད་འབུལ་ཚུལ་དངོས་གྲུབ་ཆང་འབེབས་ཞེས་བྱ་བ་འདི་ནི།སྔགས་འཆང་དང་ལྡན་ལྷ
འབུམ་རྒྱལ་ཀྱིས་ཡང་ཡང་བཞུལ་ངོ་བཙུན་པ་བློ་བཟང་ལུང་རིགས་རྒྱ་མཚོས་སྦྱར་བ་འདིས་ཀྱང་ཕན་ཐོགས་པར་གྱུར་ཅིག།།བསང་མཆོད་འདོད་དགུ་ཀུན་སྩོལ་ཞེས་བྱ་བ་བཞུགས

སོ།།ན་མོ་བཛྲ་པཱ་ཎི་ཡེ།དེ་ལ་འདིར་དཀར་ཕྱོགས་སྐྱོང་བའི་གནས་བདག་འཁོར་བཅས་ལ་བསང་དང་མཆོད་གཏོང་འབུལ་བར་འདོད་པས།སྐྱབས་འགྲོ་སེམས་བསྐྱེད་དང་།རད་ཉིད་ཡི་དམ་གྱི་ལྷ་གང་ཡང་རུང་བའི
བདག་བསྐྱེད་རྒྱས་བསྡུས་སྔོན་དུ་བཏང་།བསང་དང་མཆོད་གཏོར་རྣམས།ཨ་མྲྀ་བྷས་བསང་།སྭ་བྷཱ་ཝས་སྦྱད།སྟོང་པའི་ངང་ལས་བྷྲཱུཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོ
ཨཱཿཧཱུཾ་ཞུ་བ་ལས་བྱུང་བའི་མཆོད་རྫས་རྣམས་ངོ་བོ་ཟག་མེད་ཀྱི་ཡེ་ཤེས་ཡིན་པ་ལ་རྣམ་པ་མཆོད་རྫས་སོ་སོའི་རྣམ་པ་ཅན།བྱེད་ལས་མགྲོན་རྣམས་ཀྱི་རྒྱུད་ལ་ཟག་པ་མེད་པའི་བདེ་བ་ཁྱད་པར་ཅན
བསྐྱེད་པའི་ནུས་པ་དང་ལྡན་པར་གྱུར།ཨོཾ་ཨཱཿཧཱུཾ་ལན་གསུམ།ཨོཾ་སརྦ་བིད་པཱུ་རཿསྥ་ར་ཎ་ཁཾ།ཨོཾ་སྭ་བྷཱ་ཝ་བི་ཤུད་དྷེཿཞེས་སོགས་ཀྱི་སྔགས་དྲུག་དང་ཕྱག་རྒྱ་ཟུག་གིས་བྱིན་གྱིས་བརླབ་ལ།བདག
གི་བོསམ་པའི་སྟོབས་དང་ནི་ཞེས་སོགས་ཀྱིས་བདེན་སྟོབས་བརྗོད།དེ་ནས།ཧྲཱིཿམཆོག།ཐུན་འདོད་དགུ་ཀུན་སྩོལ་ཡིད་བཞིན་ནོང་།།བླ་མ་ཡི་དམ་མཆོག་གསུམ་སྲུང་མའི་ཚོགས།།ལྷ་ཀླུ
གཞི་བདག་སྤྱི་དང་ཁྱད་པར་དུ།།དབེན་པའི་གནས་མཆོག་ཡིད་དགའ་ཚོས་འཕེལ་འདི།།སྲུང་སྐྱེབ་བྱེད་པའི་གནས་བདག་གཞི་བདག་རྣམས།།རྣལ་འབྱོར་གདུང་བའི་ཡིད་ཀྱིས་སྦྱིན

འདྲེན་ན།།ཐོགས་མེད་ཡི་དྲ་ལྟར་མྱུར་བའི་རྫུ་འཕྲུལ་གྱིས།།འདིར་གཤེགས་དགྱེས་པའི་གདན་ལ་བརྟན་པར་བཞུགས།།དངོས་སུ་པཿ།མས་དང་ཡིད་ཀྱིས་སྦྲུལ
པ་ཡི།།དག་བྱེད་མཆོད་ཡོན་མེ་ཏོག་བདུག་པའི་སྤོས།།མུན་སེལ་སྒྲོན་མེ་དྲི་ཆབ་ཞལ་ཟས་དང་།།སྙན་བརྗིད་འགྱུར་བའི་རོལ་མོ་སྣ་ཚོགས་འབུལ།།རོ་བརྒྱའི་བཅུད་ལྡན་དམ
ཛས་གཏོར་མ་དང་།།རྔ་ཆང་འ་ཕུད་གསེར་སྐྱེ་མས་བཏུང་བའི་ཚོགས།།འབྲུ་རིགས་རིན་ཆེན་རྒྱན་གོས་བཞོན་པ་སོགས།།རང་རང་ཇི་ལུར་འདོད་པའི་མཐུན་པའི་ཆོས།།འཛད
མེད་ནམ་མཁའ་མཛོད་ཀྱི་སྒོ་ཕྱེ་སྟེ།།རབ་འབྱམས་ས་དང་བར་སྣང་བཀང་སྟེ་འབུལ།།དྲི་ཞིམ་ངད་ལྡན་ལྷ་ཡི་ལྗོན་ཤིང་དང་།།ཕྱེ་མར་ཟས་ཕུད་སྨན་སྤོས་སྡེ་ཚོགས་པ།།རབ་འབར
མེར་བསྲེགས་བས་མཆོད་དམ་པ་འདི།།མཆོད་པའི་འོས་གྱུར་མགྲོན་རིགས་ཐམས་ཅད་དང་།།ཁྱད་པ་དེ་གནས་བདག་ཆེན་པོ་འཁོར་བཅས་ལ།།འབུལ་ལོ་མཆོད་དོ་དགྱེས
ཕས་ལེགས་བཞེས་ནས།།ཕན་པ་དེའི་འབྱུང་གནས་རྒྱཝ་བསྟུན་ད་བ་དང་།།དཔལ་ལྡན་བླ་མའི་ཨུ་ཆེ་འཕྲིན་ལས་སྤེལ།།དགེ་འདུན་སྡེ་རྣམས་བདད་སྨྲབ་འཕེལ་ཐ་དང་།།འཇིག

རྟེན་བདེ་ལེགས་ཆེན་པོས་ཁྱབ་པར་མཛོད།།དཀར་ཕྱོགས་སྐྱོང་བའི་གནས་བདག་འཁོར་བཅས་ཀྱིས།།རྩ་བརྒྱུད་བླ་མའི་དམ་ཚིག་ཉེར་དགོངས་ཏེ།།གནས་འདིར་འཁོད་པའི་སྒྲུབ་པ་པོ།།
རྣམས་ལ།།ལུས་དང་གྲིབ་མ་བཞིན་དུ་ཉེད་འགྲོགས་ནས།།མདོ་སྔགས་ལམ་བཟད་ཉམས་སུ་ལེན་པ་ཡི།།ཕྱི་ནང་འགལ་རྐྱེན་ཞི་ཞིང་ཆོས་མཐུན་གྱི།།མཁོ་དགུའི་འབྱོར་བ་ལྷུན་གྱིས
འགྲུབ་པ་སོགས།།བསམ་དོན་ཡིད་བཞིན་འགྲུབ་པའི་སྡོངས་གྲོགས་མཛོད།།ཨུལ་ཕྱོགས་འདིར་ཡང་ནད་རིམས་འཁྲུག།རྩོད་དང་།།སད་ས་བཙའ་ཐན་མུ་གེ་ལ་སོགས་པའི།།མི
འདོ་དེ་ཉེད་འཚེ་གང་ཡང་མི་འབྱུང་བར།།ཆར་ཆུ་དུས་འབབ།རྩི་ཤིང་ལོ་ཏོག་རྒྱས།།མི་ཕྱུགས་ནོར་ཛས་མངའ་ཐང་ལོངས་སྤྱོད་འཕེལ།།སྐྱེ་དགུ་རྣམས་ཀྱང་ཆོས་མཐུན་དགེ་ལ་སྤྱོད།།
དཀར་ཕྱོགས་ལྷ་རྣམས་མཐུ་སྟོབས་རྒྱས་པ་སོགས།།བཀྲ་ཤིས་དཔལ་གྱིས་ཕྱོགས་ཀུན་ཁྱབ་གྱུར་ཅིག།འདི་ནི་དབེན་གནས་ཡིད་དགའ་ཆོས་འཕེལ་གྱི་གནས་པདག་ལ་བསང་མཆོད་འབུལ་ཚུལ་དུ
བྱས་པ་ཡིན་ཡང་།དབེན་པོའི་གནས་མཆོག་ཡིད་དགའ་ཆོས་འཕེལ་འདི་ཞེས་པའི་ཚབ་ཏུ།བྱིན་རླབས་གཡང་ཆགས་གྲུབ་པའི་གནས་མཆོག་འདི།།ཞེས་པ་ལྟ་བུ་སྤྱི་འགྲོའམ།རང་གང་དུ་འདུག་པའི

གནས་ཀྱི་མིང་བཅུག་ནས།དེ་དང་དེའི་གནས་བདག་ལ་བསང་མཆོད་འབུལ་བའི་ཆོ་ག་བརྒྱད་ཀྱང་ཆོག་གོ།ཞེས་བསང་མཆོད་འདོད་དགུ་ཀུན་སྩོལ་ཞེས་བྱ་བ་འདི་ནི་གནས་འདིར་ཚེ་དང་སྒྲུབ་པ་སྙོམས་པའི
རྣལ་འབྱོར་པ་མི་ཕམ་བསྟན་འཛིན་གྱིས་ལྷ་དང་བཅས་ཡང་ཡང་བསྐུལ་ངོར་སྤང་བཙུན་བློ་བཟང་ལུང་རིགས་རྒྱ་མཚོས་སུག་བྲིས་སུ་བགྱིས་པ་དགེ་ལེགས་འཕེལ།།།སརྦ་མངྒ་ལི།།